**Драги моји седмаци,**

Распоред задатака за ову недељу је следећи:

1. На **другој страни овог документа** налази се вежбање у вези са свим **врстама реченица** које смо досад радили. Молим вас да га **урадите до среде 25.3. увече**.

За све што вам није јасно, можете послати питање на мејл адресу daniela.radosavnikolic@gmail.com.

1. У **четвртак 26.3. 2020**. у 10 часова имаћете кратак **онлајн тест у вези са реченицама**. Тест се не оцењује, служи томе да проверим да ли сте разумели ову област. Ради се на рачунару или телефону и траје 15 минута. После урађених задатака добићете повратну информацију тј. знаћете да ли сте задатак урадили тачно или нетачно. **За израду теста потребно је да кликнете на следећи линк:**

<https://testmoz.com/q/2575489>

**и у њега упишете шифру која ће се на сајту школе, у фолдеру српски језик,** **појавити у четвртак у 9 55.** Неопходно је да напишете своје име и презиме, а у поље Passcode унесете шифру.

1. Током ове недеље ( после теста) треба и да **прочитате одломак из драме *Покондирене тиква* Јована Стерије Поповића** која се налази на 72. страни у вашој Читанци. Напишите у свеску име драме и писца, **одредите јој род и врсту** и напишите по **пет особина које имају Фема и Евица.** Уколико желите, можете да са укућанима одглумите део из драме (ово није обавезно).

**Желим нам свима, пре свега, добре техничке услове да ово остваримо, као и пуно знања. које верујем да имате!**

**Будите ми добро и здраво!**

 **Наставница Даниела**

РЕЧЕНИЦЕ (ВЕЖБАЊЕ)

1. Одреди колико комуникативних, а колико простих предикатских реченица има у датом тексту.

Јабука је прелеп дар. Њена вредност није само у руменилу, слаткоћи, лепом облику и мирису. Јабука је знак пријатељства, љубави, поверења поштовања. Човек који доноси јабуку као дар отвара срце и одаје почаст. Он воли. Поштује. Извињава се ако је нешто погрешно урадио.

Има \_\_\_\_\_\_\_\_\_\_\_\_ комуникативних и \_\_\_\_\_\_\_\_\_\_\_\_\_\_ предикатских реченица.

1. Одреди врсту реченица према говорној улози:

Да ли се чујемо?

Не смем тако дуго да се задржавам.

Што је грмело јуче!

Нек победи најбољи!

Не трчи по киши!

1. Одреди да ли је реченица пасивна, безлична или елиптична:

У селу се прича о његовом поступку.

Избори на помолу.

Пут је био уништен на све стране.

Напоље!

Кишило је три дана.

Роман *Игра престола* је веома читан.

1. Наведи везнике за реченице у закључном и искључном односу.
2. Одреди врсту независних реченица и однос међу њима.

Допутовали су и донели много поклона.

Поклона је много, али ми се не допадају.

Хоћеш ли поклон или да ти дам новац?

Више волим поклон, него да добијем новац.

Иди у собу и погледај поклон од мене!

Што си погодила и што си ме изненадила!

Да ли је то све или ће бити још нешто?

Тата носи пакет, вероватно стижу поклони.

Пакет је велики, биће леп поклон.

Срећна била и весела била!

Сви су стигли, само баке нема.